open-index/open-wikipedia-markdown huggingface dataset:
Censo d'a Matricula Catastral

O **censo d'Espanya de 1842**, conoixito tamién como **censo d'a Matricula Catastral**, fue un censo de población feito en tot Espanya y publicato en 1842. Ye o primer censo feito en o Estau a on que a población, a industria y a riqueza amaneixen asignadas en función d'o municipio, y no pas simplament por districtos, correchimientos u atras divisions territorials mayors, como en heba estato es anteriors.

A importancia estatistica d'o censo d'a Matricula Catastral dimana de la imáchen sobre a distribución territorial d'a población, a un livel muito mas concreto que en censos anteriors, que prochecta. Ademés, iste censo ye o primer a on que s'emplega os limites d'a que a par d'alavez yera la recient división territorial de 1833. Por contra, se'n gosa criticar a falta de fiabilidat d'as informacions que alporta, en haber-se feito con una metodolochía no guaire sistematizada y o calculo d'a población por o metodo d'as imputacions. Por tot isto, no se considera encara o primer censo moderno de tot, sino que caldría esperar dica o de censo de 1857 ta tener-ne uno con metodos acceptatos en l'actualidat.

O censo de 1842 fue un d'es documentos primordials con os que treballó Pascual Madoz en a elaboración d'o suyo *[[Diccionario Geográfico Histórico de España]]*. O cheografo navarro fue lo primero en criticar publicament as diferencias entre a riqueza real d'os municipios que documentaba y a que istes heban feito constar en a Matricula Catastral.

## Metodo

O censo de 1842 se fizo por o simple metodo de ninviar-le a toz os achuntamientos d'Espanya un formulario (que se deciba Matricula Catastral) en o cual se teneba que consignar un numer limitato de datos, como a población, as industrias disponibles, a riqueza y as expleitacions d'o municipio, etc. Y se teneba que retornar ta'l Gubierno. A finalidat yera de disenyar una politica fiscal pa lo país que s'achustás mas a los datos que se'n obtenese.

Evidentement, y tal como se queixaría Madoz bels anyos dimpuesas, a mayoría d'achuntamientos fizo mientes y facilitó datos deliberadament rebaixatos, especialment en tot lo que toca a la economía y a riqueza disponible que teneban os suyos municipios.

## Se veiga tamién

*Censo de Floridablanca.
*Censo de 1857.
*Periodo intercensal 1842-1857.
*División territorial d'Espanya de 1833.

## Referencias
Censo de 1857

O **censo d'Espanya de 1857** fue un censo de población que se fizo en tot Espanya en l'anyo 1857. A suya importancia radica en estar o primer censo que s'elaboró con metodos modernos y que lo fizon directament funcionarios d'o Estato, desplazatos personalment por tot lo territorio, por cuentas de fiar-le-ne a recopilación d'a información a autoridaz locals y achuntamientos, como heba pasato con o manipulato censo de 1842.

O censo de 1857 mesura solament a población de feito; ixo ye, a población que viviba en os municipios recensatos en o inte de fer-lo. Prene como base a división territorial de 1833 y guarda os mesmos patrons d'edaz que s'heba emplegatos en os censos d'Aranda y Floridablanca pa que os datos estasen contimparables con ixes.

## Referencias
Urica

**Urica** ye a capital d'a parroquia d'o mesmo nombre, ubicada a 45&nbsp;km a o sud-este d'o poblau de Santa Inés, en o estau Anzoátegui en Venezuela.

Se localiza en as coordenadas cheograficas: 09° 43’ 00” de latitut Norte y 64° 00’ 30” de lonchitut Ueste. Fue fundada por os espanyols a meyaus d'o sieglo XVIII sobre una planicie ficada en augua por as auguas d'o río Urica y o río Amana, rodiada d'os puestos de cría pecuaria de mayor fama en Anzoátegui y conoixida como gran productora de frutos menors.

En ista población tenioron puesto memorables accions de guerra tals como as de José Félix Ribas y José Francisco Bermúdez contra José Tomás Boves. O 12 de setiembre de 1814 se dió a batalla de Curareque; o 5 d'aviento d'ixe mesmo anyo a celebre batalla d'Urica en a cual murió Boves y por ixo tiene a suya fuesa en o lugar. O 27 d'abril de 1870 se dió a batalla d'Altagracia, y o 20 de febrero de 1902, a batalla d'o Puente.

En 1879, por disposición d'o Congreso Nacional d'a Republica, ye creyau o Gran Estau d'Oriente, estando a suya capital Urica. Ista división politico territorial que, en o suyo momento estió conformada por os actuals estaus Anzoátegui, Sucre y Monagas, se mantenió vichent dica 1881 cuan recibió o nombre d'Estau Bermúdez, ta, en 1898, finalment adoptar a denominación d'Estau Sucre.
Gyula Kellner

**Gyula Kellner**, naixito de Budapest, Hongría l'11 d'abril de 1871 y muerto en Szolnok o 28 de chulio de 1940, estió un atleta hongaro especializato en cursas de larga distancia.

Estió uno d'os 17 corredors que prencipioron a cursa d'a maratón en os Chuegos Olimpicos de 1896, celebratos en Atenas. Aconsiguió terminar a preba y trescruzar l'arribada en cuatreno puesto, pero aconsiguió a medalla de bronce cuan fue descalificato l'atleta Spiridon Belokas porque fació parti d'a cursa en un carro.

Dica l'actualidat (2016) ye l'unico atleta hongaro medallista en una preba de maratón. O suyo fillo Kornel Késmárki estió un destacato brincador d'altaria en os anyos 1920.

## Referencias

## Vinclos externos
*  Gyula Kellner en os Chuegos Olimpicos.
1.500 metros lisos en os Chuegos Olimpicos d'Atenas 1896

Os **1500 metros lisos en os Chuegos Olimpicos d'Atenas 1896** estió una cursa que estió parte d'o programa de l'atletismo en os Chuegos Olimpicos d'Atenas 1896. ISta preba ye una cursa en a que s'han de fer una distancia de 1.500 metros, libres d'obstaclos, o mes rapido posible. Estió a cursa en pista de mas largaria d'istos Chuegos y se fació en o Estadio Panathinaiko estando a zaguera preba d'o segundo diya de competición.

En estar a primera vegada que se feba ista cursa en ista distancia en unos Chuegos Olimpicos o ganador, Teddy Flack, establió o primer récord olimpico d'a preba.

## Medallero

## Formato de competición
O sistema ta disputar-la fue de final directa, no habió fase de clasificación y os ueito inscritos en a preba disputoron la final. Os atletas dioron un poquet mas de 4 voltas y meya pa completar a distancia en tener lo estadio Panathinaiko 330 metros de cuerda.

## Desarrollo d'a cursa
En a cursa o francés Albin Lermusiaux fue o primer en imposar un fuerte ritmo en a tercera volta, aconsiguiendo avantalla con o resto de partecipants, pero antis de terminar, en a zaguera volta li superoron l'australián Teddy Flack y o estausunidense Arthur Blake, que yera o favorito, ganando l'australián en un disputau final, con o estausnidense en a segunda posición y o francés en a tercera, ganando as respectives medallas cadagún. Cuatreno fue Carl Galle y os cuatre atletas griegos os cuatre zaguers con tiempos desconoixius, y os d'os zaguers con a suya posición también desconoixida. Cal destacar que en estar a primera cursa olimpica en ista distancia o ganador establió o primer récord olimpico d'a preba.

### Clasificación
* **OR** = Récord olimpico (*Olympic Record*).

## Vinclos externos
*  Os 1.500 metros lisos en os Chuegos Olimpicos d'Atenas 1896 en sports-reference.com.
Cuentra

A **cuentra** (d'o latín <*CONTRA*) ye un termin de posición relativo que designa, en relación a un puesto que se prene como de referencia, unatro de caracteristicas semellants pero ubicato en o costato contrario d'una barrera orografica evident, como en puede estar un río, un barranco, una val, etc. que se troba entre os dos.

A parola se puede trobar emplegada como adchectivo; p. ex. Cuan se ye en una val, a man cuentra designaría la man u baixant contraria a on ye uno: «O lugar ye en a man cuentra d'a val», pero tamién muit a sobén, substantivada, se diría nomás: «O lugar ye en a cuentra».

## Se veiga tamién

*Costera.
*Cruz (toponimia).
Bergua (desambigación)

**Bergua** puede fer referencia a:

***[[Bergua]]**. Un lugar chunto a o río Forcos en o paso d'a valle de l'Ara ta Sobrepuerto.

## Municipios

***[[Bergua (municipio)]]**. O municipio desapareixiu que teneba la suya cabecera en Bergua, y se fusionó con Basarán en os anyos 1920, ta dar o municipio de Bergua-Basarán.
***[[Bergua-Basarán]]**. O municipio desapareixiu en o cual se trobaba Bergua entre a decada de 1930 y a fusión de municipios de 1968, en a cual quedó absorvito en o termin de Broto.

## Apellitos

***[[Apelliu Bergua]]**. Un apelliu aragonés que dimana d'a localidat de Bergua y que en 2016 levan 886 personas de primer apelliu y 959 de segundo en toda Espanya.

## Microtoponimia

***[[Paco de Bergua]]**. Nombre con o cual se conoix a selva y a baixant ubaga d'a punta de Berroy, que perteneceba a o municipio de Bergua.
***[[Palanga de Bergua|Palanca de Bergua]]**. Puesto a on que i heba un puent sobre o barranco de la Pera en o camín que iba de Bergua ta Basarán, Escartín y os atros nuclios de Sobrepuerto. Actualment remplazau por una palanca de metal.

## Monimentos

*Ilesia de Santa María de l'Asumpción de Bergua. Antiga ilesia parroquial de Bergua, d'o sieglo XV y d'estilo gotico tardano aragonés. 
*Ermita de Sant Bertolomé de Bergua. Prerromanica d'o sieglo XI. Bien d'Interés Cultural dende 2001.
*Ermita d'a Ilesieta d'os Moros de Bergua, en a cuentra d'o río Forcos.
*Crucero de Bergua. Cruz de suel d'o termino de Bergua en a cruz d'os camins de Sobrepuerto en a localidat.
*Torre Marcela (Bergua). Torraza defensiva d'o sieglo XVI. BIC dende 2001.
*Torre de casa Agustín (Bergua). Torre d'a casa fuerte principal en a plaza de Bergua.

## Etimolochía

D'alcuerdo con Manuel Benito Moliner, o toponimo Bergua tendría oríchens celtas en a radiz BERG-, que significa montanya u en a luenga d'os vascons (protobasco), en a palabra <*berho*, que gosaría significar selva.

## Referencias
Policlinico (metro de Roma)

A gara de **Policlinico** ye una gara d'a linia B d'o Metro de Roma, y estió devantada en 1990 como una gara soterrania. Se troba baixo d'a Piazza Sassari y a suyas dentradas son por as siguients carreras: *viale Regina Margherita* y *viale Regina Elena*.

Ista gara ye parti d'o prolargamiento Termini - Rebibbia d'a linia B d'o metro de Roma. En a suya redolada son o hespital Policlinico Umberto I y a ciudat universitaria.

## Servicios
A gara apresta os siguients servicios: 
*  Venda de billez automatica.
*  Servicios publicos.

## Intercambiador
*  Aturadero de tramvía (Policlinico, linias 3 y 19).
*  Aturaderos d'autobús d'a empresa ATAC.

## Redolada
En a suya redolada están os siguient lugars:

* Hespital Policlinico Umberto I.
* Hespital "George Eastman".
* Universidat de Roma La Sapienza.

## Bibliografía
* Cruciani, Marcello. "Linea B fino a Rebibbia", en *I Treni Oggi*, nº 112 (febrero de 1991), pp.&nbsp;12–15.

## Vinclos externos
Castro Pretorio (metro de Roma)

A gara **Castro Pretorio** (en italiano, *stazione di Castro Pretorio*) ye una gara d'a linia B d'o Metro de Roma. A gara estió devantada o 8 d'aviento de 1990.

Se troba en a confluyencia d'o viale Castro Pretorio con via San Martino della Battaglia, en o rione de Castro Pretorio, en o Municipio I d'a ciudat.

A surtida prencipal ye en l'antigo *Castra Praetoria*, campamento d'a Guardia pretoriana romana que hue ye a seu d'a Bibilioteca Nazionale Centrale.

## Servicios
A gara apresta os siguient servicios: 
*  Venda de billez automatica.
*  Servicios publicos.

## Intercambiador
*  Aturaderos d'autobús d'a empresa ATAC.

## Redolada
* Biblioteca Nazionale Centrale di Roma.
* Castra praetoria.
* Porta Pia.
* Porta Nomentana.
* Arco de Sixto V.
* Piazza dell'Indipendenza.
* Piazza della Croce Rossa.
* Ministerio de Portes (seu central).
* Ferrovie dello Stato (seu central).
* Quartiere San Lorenzo.
* L'Universidat de ''La Sapienza'' y a ciudat universitaria.

## Bibliografía
* Cruciani, Marcello. "Linea B fino a Rebibbia", en *I Treni Oggi*, nº 112 (febrero de 1991), pp.&nbsp;12–15.

## Altros prochectos
Cavour (metro de Roma)

A gara **Cavour** (en italiano, *stazione di Cavour*) ye una gara d'a linia B d'o Metro de Roma, devantada o 10 de febrero de 1955. Se troba en a via Cavour, en o rione de Monti, a metat de camín entre a Basilica di Santa Maria Maggiore y a *via dei Fori Imperiali*. As surtidas están en os dos cantos d'a dita via Cavour.

## Servicios
A gara apresta os siguient servicios: 
*  Venda de billez automatica.
*  Servicios publicos.

## Intercambiador
*  Aturaderos d'autobús d'a empresa ATAC.

## Redolada
* Via dei Serpenti.
* Via del Boschetto.
* Via Panisperna.
* Piazza della Suburra.
* Puyata d'os Borgia.
* Basilica di San Pietro in Vincoli.
* Chiesa di Santa Maria dei Monti.
* Basilica di Santa Maria Maggiore.
* San Martino ai Monti.
* Basilica di Santa Prassede.
* Basilica di Santa Pudenziana.

## Vinclos externos
Aladrada Ediciones

**Aladrada Ediciones** ye una empresa editorial aragonesa con seu social en o municipio de Zaragoza (Comarca Central). Ye constituita como editorial d'una asociación cultural d'o mesmo nombre y fue establita en 2009.

Ha servito ta dar publicación a tractatos y ensayos d'a mas pura filolochía y lingüistica sobre l'aragonés. A suya *Biblioteca de las Lenguas de Aragón* ye una colección fundamentalment adedicata a la divulgación cientifica, y contiene, d'entre belatras actuals, as obras mas sinyaleras d'os primers investigadors de l'aragonés, como Antoni Badia, Manuel Díaz Rozas, Francisco Otín y Duaso, Joaquín Costa, Vicente Ferraz Castán, Pedro Arnal Cavero, Josep Maria de Casacuberta, W. D. Elcock y o propio pionero de pioners Jean-Joseph Saroïhandy.

Tamién ha publicato o *Mapa lingüístico de Aragón* (2012) o *Informe añal 2014 sobre a situazión de a luenga aragonesa* (2015), as biografías de José Pardo Asso, Benito Coll u Rafael Andolz y bels libros escolars como os manuals *Aragonés ta Primaria (2013)* u *Aragonés ta Secundaria (2014)*.

## Vinclos externos
* Pachina d'a editorial Aladrada.
Aniello Unico

L**'Aniello Unico** ye un obchecto ficticio perteneixient a o *[[legendarium]]* d'o escritor britanico J. R. R. Tolkien. Apareixe en obras de Tolkien como *[[O Silmarillion]]*, *[[O Hobbit]]* y, como elemento prencipal d'a historia, en *[[O sinyor d'os aniellos]]*, novela que chira arredol d'a suya destrucción. Iste aniello representa o poder d'o sinyor oscuro Sauron, un maia que se convirtió en o lugartenient d'o primer «Sinyor oscuro», Morgoth, mientres os Días Antigos d'a Tierra Meya.

Tamién ye conoixiu como l*'Aniello de poder*, o *Mal d'[[Isildur]]*, o simplemant «*L'Aniello*». O personache Gollum, un d'os suyos portiadors, le'n diz en a novela «*Poliu*» y «*Regalo de cabo d'anyo*» u simplament «*Regalo*». Tamién le'n diz «*Tresoro*», igual que Bilbo. Faramir, Frodo y Sam Gamyi en fan referencia en bella ocasión como «*L'Obchecto*» y Denethor como «*poderoso regalo*».

## Historia interna
### Descripción
Encara que a simple vista l'Aniello Unico pareixeba un aniello d'oro normal, yera immune a toda forma de destrucción, a excepción d'os fuegos de l'Orodruin (Mont d'o Destín), o volcán situau en a tierra de Mordor, a on fue forchau por Sauron. Yera posible identificar-lo en meter-lo a una calor intensa, ya que d'ista traza apareixeba una inscripción en luenga negra de Mordor, escrita en caracters tengwar tanto en a cara interna como externa de l'Aniello, y que simboliza o suyo poder de control sobre a resta d'aniellos de poder:

 *Ash Nazg durbatulûk, ash Nazg gimbatul, ash Nazg thrakatulûk agh burzum-ishi krimpatul.*

A traducción que o mago Gandalf fizo d'ista frase ye:

En mans de Sauron l'Anillo yera facilment reconoixible, ya que a calor intensa que desprendeba o suyo cuerpo yera prou ta que a inscripción brilase de forma contina.

Un atra caracteristica important de l'Anillo ye que poseye voluntat propia, estando capable de forzar as situacions, como por eixemplo, cambiar de poseyedor y asinas ir amanando-se-ir a o suyo sinyor lechitimo. Puet salir-se d'un dido en l'inte oportuno (como le pasó a Isildur) u ficar-se en un dido si lo creye oportuno (como pasó con Bilbo en o Hobbit), puet perder-se u fer-se trobar cuan lo deseya. Gandalf conoixe esta condición y a sobén cosira si l'Aniello ye a on ha d'estar.

### Portiadores de l'Aniello
* Sauron, o suyo creyador;
* Isildur, fillo mayor d'o rei Elendil;
* Déagol, un hobbit que trobó l'Aniello a cantos d'o río Anduin;
* Gollum, tamién conoixiu como Sméagol. Primo de Déagol, l'asasinó ta fer-se con l'Aniello;
* Bilbo Baggins, trobó l'Aniello dimpués d'haber deixau iste a Gollum;
* Frodo Baggins, sobrín de Bilbo y o encargau d'a destrucción de l'Aniello;
* Tom Bombadil, levó l'Aniello mientres bels segundos sin que iste pareixiera afectar-le.
* Samsagaz Gamyi, o millor amigo y chardinero de Frodo, que levó l'Aniello por un breu periodo de tiempo.

## Referencias

## Se veiga tamién
* Aniello machico.

## Vinclos externos
Borgonya-Franco Condau

**Borgonya-Franco Condau** (en francés *Bourgogne-Franche-Comté*) ye una rechión de Francia formada por ueito departamentos provenients d'a fusión d'as antigas rechions de Borgonya y Franco Condau. A suya capital y seu d'o consello rechional ye Besançon, mientres que a prefectura ye Dijon.

## Vinclos externos
Altos de Francia

**Altos de Francia** (en picardo *Heuts-d'Franche*, en francés *Hauts-de-France*) ye una rechión de Francia formada por a fusión d'as antigas rechions de Norte-Paso de Calais y Picardía.

## Se veiga tamién
*Norte-Paso de Calais
*Picardía

## Vinclos externos
Luengas anglicas

As **luengas anglicas**, tamién ditas **luengas chermanicas insulars**, son un grupo de idiomas que incluyen a l'anglés antigo y a las luengas que derivan d'iste, ye decir l'anglés (pasando por os suyos estadios historicos como l'anglés medieval u l'anglés moderno temprano), o escocés y o ya extinto yola en Irlanda.

As luengas criollas basadas en l'anglés no gosan incluyir-se en o grupo, ya que nomás o suyo lexico viene de l'anglés, y no a suya estructura lingüistica.

## Referencias
Sala (desambigación)

Una **sala** puet estar:

*Una cambra principal en un edificio, de grans dimensions y normalment ta recibir-ie personas.
****[[Sala buena]]**. A sala principal en a planta noble d'un edificio, de regular disenyada ta recibir y impresionar a las vesitas.
****[[Sala de trobar]]**. Denominación local en l'Alto Aragón d'as salas buenas que tienen cualques casas.

## Localidaz
***[[Salas Altas]]**. Municipio aragonés d'a comarca d'o Semontano de Balbastro, provincia de Uesca.
***[[Salas Baixas]]**. Municipio aragonés d'a comarca d'o Semontano de Balbastro, provincia de Uesca.
***[[L'Obago]]**, que en castellano se conoix como «***Sala***». Aldeya aragonesa d'o municipio de Vall de Lierp, comarca de Ribagorza, provincia de Uesca.

## Locals d'espectaclos
***[[Sala Gran Price]]**. Antigo local d'espectaclos de Barcelona.

## Esportes
***[[Fútbol sala]]**.

### Clubs de fútbol sala
****[[AD Fútbol Sala Zaragoza 2002]]**.
****[[Agrupación Deportiva Sala-10 Zaragoza]]**.
****[[Alcañiz Fútbol Sala]]**.
****[[Alcorisa Fútbol Sala]]**.
****[[Fútbol Sala Cadrete]]**.
****[[Fútbol Sala Caspe]]**.
****[[Fútbol Sala Pinseque]]**.
****[[La Muela Fútbol Sala]]**.
****[[Peña Charumba Jaca Fútbol Sala]]**.
Sala buena

:*Iste articlo tracta sobre as salas buenas. Ta atros usos d'a parola «sala» se veiga *'sala (desambigación)**.''

Una **sala buena**, **sala noble** u **salón''' ye una sala que ocupa una posición predominant en a planta noble d'un edificio, deseparada d'as cambras de servicio y mas que mas as que tenesen usos agro-pecuarios u industrials, pero bien comunicada con a cocina y as estancias en do habitasen os amos d'a casa. A suya función principal yera la de recibir a las vesitas y impresionar-las.

## Referencias

## Se veiga tamién
*Sala de trobar.
*Cambra.
*Cocina.
Museu d'o Gravau de Goya

O **Museu d'o Gravau de Goya** ye un museu que se troba en a localidat de Fuent de Todos (Campo de Belchit) y que fue devantau en 1989 en una casa tradicional esviellada ta ixe uso.

## L'edificio
A casa ye un edificio tradicional aragonés con tres plantas: a baixa compuesta de dentrada, cocina, cuadra y un siestro chicot con pozo; a primera planta que tien cuatre posientos, y a falsa, que estió un antigo graner. 
Cuan a casa fue esviellada ta ser un museu, se decidió conservar o suyo tarabidau y tipolochía. Por ixo os elementos prencipals como as escaleras fuoron esvielladas y solo as parez fuoron espaldadas por motius de funcionalidat.

## Historia
En os anyos 80 bels pintors mercoron as suyas obras con l'obchectivo de financiar a creyación de un museu de Goya en Fuent de Todos con l'adquisición de dos coleccions de gravaus. Asinas, a Deputación Provincial de Zaragoza y o Concello de Fuent de Todos decidioron a merca de una casa antiga d'a carrera Zuloaga, muito circa d'a casa natal d'o pintor; y fue esviellada dica a suya devantada en o mes d'abril de 1989 como Museu d'o Gravau, con as coleccions d'os gravaus de Francisco de Goya.

## Coleccions
Hue se troban en o museu as cuatre coleccions d'os gravaus d'o pintor aragonés, as cuals son a parti mas important d'o museu. Istas coleccions son as siguient:

* Os Caprichos: creyaus entre 1797 y 1799 ye una colección de 80 estampas an Goya critica os vicios y as malas costumbres d'a sociedat de l'epoca. 
* As esferras d'a guerra: 82 estampas sobre as esferras d'a guerra d'a independencia espanyola, feitas entre 1810 y 1815 con un estilo totalment nuevo en a historia de l'arte. 
* A Tauromaquia: una serie de 40 estampas feita en 1815 sobre as *corridas de toros*, espectaclo miuto popular en ixa epoca. 
* Disparates: a zaguer colección d'as cuatre series de gravaus, fue feita entre 1816 y 1824 con 22 estampas muito dificils de replecar.

## Referencias

## Veyer tamién
* Casa natal de Goya.
* Fuent de Todos. 
* Francisco de Goya.

## Vinclos externos
*  Pachina web oficial d'o Museu d'o Gravau de Goya
*  Pachina web oficial d'a ''Fundación Fuendetodos Goya''
*  Pachina web oficial d'a ''Fundación Goya en Aragón''
*  Pachina web oficial d'o Patrimonio Cultural de Aragón
Lacena

Una **lacena** (de l'arabe <*(al-)ẖizāna*) ye un tipo de mueble d'a casa, d'a familia d'os almarios, que s'emplega ta alzar piezas de l'aixovar domestico, como a vaixiella, as cuberterías u a mantelería.

As formas mas simples no son si que una cavidat en a paret, pareixida a una furnacina pero con puertas ta zarrar-la, en a cual se podeba meter una u cualques baldas ta alzar-ie as pertinencias. As formas mas modernas tienden a aparentar un almario de dos cuerpos superposaus en vertical: la uno, d'abaixo, sole estar un almario zarrau de dos u mas puertas y ye mas amplo que o d'alto, de manera que forma un sallent que permite refirmar-ie cosas. O cuerpo d'alto puede tener puertas con veires que deixan veyer o que se guarda adintro, y cumple d'ista forma una función d'aparador.

## Se veiga tamién
*Almario.
*Aparador.
*Tombilla.
*Furnacina.

## Referencias
Cazuel

Un **cazuel** u **cazuelo** ye un recipient pa liquidos d'a familia d'as charras, de mida mediana, d'entre 1,5 y 4 litros de cabida, que ye mas alto que no amplo, con una mica de pancheta, y que tiene una ansa ta pillar-lo y transportar-lo. Una d'as caracteristicas morfolochicas mas definideras d'o cazuel ye que no tiene a punta de pichera que fan belatras charras, y por contra la suya boca ye redonda.

Os cazuels s'emplegaban ta transportar y verter liquidos (muit especialment l'augua) en procesos relacionatos as mas vegadas con a elaboración d'alimentos (p. ex. a masada d'o pan en artesas, queso, etc.), a on que yera preciso que l'augua no cayese de tot preta en un churro (razón ta no fer pichera) sino que s'espardise bien luego.

## Notas


## Referencias

## Se veiga tamién
*Botico.
*Copolet.
*Pichera.
Aparador

Un **aparador**(d'o latín <*APARATOR*) ye un mueble simple, ubierto y accesible, que s'emplega ta dipositar os platos, vasos, lozas, tarrazos y cuezos y atras piezas d'a vaixiella domestica cuan no s'emplegan. De regular, se forma d'una u mas d'una balda que son apegadas contra una paret, en a cocina d'a casa u en o reposte.

## Se veiga tamién
*Almario.
*Furnacina.
*Lacena.

## Referencias
Pichera

:Iste articlo tracta sobre as picheras que son recipients pa bebitas. Pa o coloquialismo que designa la gana d'orinar, se veiga **[[pixera]]''.''

Una **pichela** u **pichera*' (d'o [[idioma francés|francés]] <*pichier'') ye un tipo de charro menuto que especialment pensato pa servir bebitas liquidas en cantidaz relativament reducitas, como o vino u l'augua en vaso. Como tal, ye un utensilio que tradicionalment s'emplega en a mesa mientres as chentas, t'acompanyar os alimentos con bebitas.

A pichera tipica tiene forma de charret, con un cuerpo baixo mas bien arronchadet (que fa como una pancha) y un cuello mas u menos alto que se prolarga dica la boca. Por un d'os costatos, a dita boca no ye de tot redonda y tiene una «pichera» propiament dita, que ixo ye, como una albera por a on que o liquido de l'interior dimana canalizato cuan se vulca o recipient, fendo mas fácil que se concentre y forme un churro preciso y controlato que fer cayer. Normalment, en o costato contrario d'o recipient que a pichera se i troba una sola ansa pa pillar-lo.

## Se veiga tamién
*Copolet.
*Cazuel.
*Botico.

## Notas


## Referencias
Aixovar

L**'aixovar**, **aixuar** u **aixuvar** (de l'arabe hispanico <*aśśiwár* u <*aśśuwár*, con o mesmo significato) yera la parte de biens que cada contrayent alportaba a lo matrimonio en a voda y, por extensión, os biens de menache (vaixiella, cubertería, ropa de leito, etc.) d'una casa.

Por a tradición patriarcal y patrilocal d'a mayoría de vodas, por a que se feba matrimonio en casa de l'hombre, en Aragón (como en a mayor parte d'Europa) l'aixovar yera alportato as mas vegadas por a novia porque se consideraba que o novio ya alportaba o patrimonio de mayor valgua: a casa. A preparación de l'aixovar (a plega, tal como se deciba) yera una fayena d'anyos que le correspondeba fer a os pais d'as mesachas en vistas a que se fesen mullers casaderas y caleba que se correspondese con a riqueza d'a casa d'ella, mientres que o patrimonio d'un fillo casato en casa se transmitiba directament por herencio en morir sus pais. Manimenos y anque estasen mas minoritarios, tamién podeba pasar que se fese o casamiento en casa d'una heredera (por no tener chirmanos varons, por eixemplo) y alavez a plega de l'aixovar lo teneba que trayer feito o novio.

## Se veiga tamién
*Capitulación matrimonial.
*Matrimonio en casa.

## Referencias
Charra (desambigación)

A parola **charra** puede fer referencia a:

*Un recipient de vidre, archila u metal. Se veiga **[[charra]]**.
*Un nombre común en aragonés pa las tordas d'esquena y lomo grisos con brilluras iridescents, principalment as especies *[[Turdus viscivorus]]* y *[[Turdus pilaris|T. pilaris]]*. Se veiga **[[charro (au)]]**
*Una orden militar medieval (d'existencia prou discutida) que teóricament habría existito en os reinos de Navarra y Aragón. Se veiga **[[Orden de la Charra]]**.
Botico

O **botico** (posiblement, d'o latín <*BUTTICǓLU*, diminutivo de <*BUTTU*, «boto») ye un recipient feito d'archila cueta y leverament porosa que s'emplega ta concaber y transportar augua en guardando-la fresca pa beber-la dimpués.

Tiene una forma particularment ventruda, con una ansa en a parte superior, una boca ta emplir-lo y unatra mas estreta, que se'n diz «pichera» por a on que se prochecta o chorro («se fa pixar») pa beber-ne «a galet», a la moda como se faría con un porrón. O botico s'ha gosau sinyalar como un elemento propio d'a cultura d'Espanya, y se'n produz diferents variants en tot o territorio. En a val d'Ebro existe un subtipo particular de boticos, mas chicorrons, con dos ansas y a pichera en o frontal, que se conoix como rallos.

## Se veiga tamién

*Rallo.
*Boto.
*Bota (recipient).
*Pichera.
*Charro.
*Cantro.
Copolet

:*No entivocar-se con o [[capolet]], a fuella d'a capoladera*

Un **copolet** (diminutivo de copol) ye un tipo de charro arronchadet, de poca capacidat (arredol d'es 500 ml), con a boca redonda (sin pichera) que s'emplega principalment ta servir u ta alportar liquidos de forma difusa sobre una superficie u bella masa.

## Se veiga tamién
* Cazuel.
* Copol.
* Botico.
** Rallo.
* Pichera.

## Referencias
Matrona Aznárez

**Matrona Aznárez** estió contesa consort d'Aragón en l'anyo 820. Filla d'Aznar I Galíndez y Enneca Garcés se casó con García I Galíndez que pasó a estar asinas conte d'Aragón.

## Vinclos externos
*Matrona Aznárez
Cambra (desambigación)

A parola **cambra** puede fer referencia a:
*Una estancia en un edificio, pincipalment un dormitorio. Se veiga **[[Cambra]]**.

Derivatos d'ista parola:

***[[Cambra (nautica)]]**.
Por metonimia, tamién gosa designar a cualques institucions:
***[[Cambra Reyal]]**. Dependencias d'un palacio a on que s'ahuespaba os reis.
***[[Cambra de Comptos de Navarra]]**. Institución encargada de fiscalizar as cuentas d'a Comunidat Foral de Navarra.
***[[Cambra de Castiella]]**. Consello supremo en a Corona de Castiella.
***[[Cambra d'Indias]]**. Consello supremo instituito en o Consello d'Indias mientres a era colonial de Castiella sobre America.
***[[Cambra lechislativa]]** u parlamento. Organo constitucional d'un Estato con sistema oparlamentario.
***[[Cambra de representants]]**. A Cambra Baixa en o congreso de cualques países.
**Cuan ixes países tienen un Congreso feito de dos cambras, se dicen:
*****[[Cambra alta]]**.
*****[[Cambra baixa]]**.
***[[Cambra Apostolica]]**. Organo financiero d'o sistema administrativo d'o Vaticano.
***[[Cambra municipal]]**. Organo de chestión d'un municipio.
***[[Cambra de comercio]]**. Sociedat creyada por os amos d'os comercios y d'interpresas en una rechión, provincia u país ta fer-se guardar os suyos intereses.

## Ciencias

### Cheolochía

***[[Cambra magmatica]]**. Repositorio superficial d'o magma.

### Anatomía

***[[Cambra anterior]]**. Estructura d'o uello que ye limitada por debant por a cornia y por dezaga por l'iris y o cristalino.
***[[Cambra posterior]]**. Por contraposición con l'anterior, o espacio que ye dezaga de l'iris.

## Tecnolochía

***[[Cambra frigorifica]]**.
***[[Cambra d'aire]]**.
***[[Cambra fosca]]** u cambra escura. Un precedent d'as camaras de fer fotos.

## Toponimia

*O **[[congosto d'as Cambras]]** que forma o río Bellós en o termin municipal de Fanlo (Sobrarbe, Uesca) y fa parte d'o Parque Nacional d'Ordesa y d'as Tres Serols.

## Atros

*O suenio d'a cambra roya. Obra literaria clasica chinesca.

## Se veiga tamién

*Camara (desambigación).
Cambra

:*Iste articlo tracta sobre as cambras como estancias d'a casa. Pa atros usos d'a palabra cambra, se veiga *'cambra (desambigación)**.''

Una **cambra*' (d'o [[Idioma latín|latín]] <*camĕra'', en oríchen «vuelta» d'o teito) ye un espacio adintro d'un edificio deseparato contra os de demés por parez, y en o cual se dentra de regular a traviés de vanos ubiertos en as ditas parez, normalment una u mas d'una puerta.

En aragonés, a palabra cambra s'aplica notablement y en primer puesto a o dormitorio principal d'a casa, pero puede designar cualsiquier atro dormitorio y tamién encara as diferents estancias d'una vivienda.

## Se veiga tamién

*Cocina.
*Sala.
**Sala noble.
**Sala de trobar.
*Banyo.
*Minchador.
*Bodega.
*Falsa.
*Reposte.
*Cuadra.
*Patio.

## Referencias
Charra

:*Iste articlo tracta sobre as charras, que son recipients. Ta atros usos d'a parola charra se veiga *'charra (desambigación)**.''

Una **charra*' (de l'[[arabe hispanico]] <*ğárra*, dende l'[[Idioma arabe|arabe cheneral]] <*ğárrah'') ye un tipo de recipient especialment construito ta contener y transportar liquidos, dende cantidaz muy chicotetas dica de uns cuantos litros.

Tienen a base plana y s'aguantan de piet, un cuerpo mas u menos prolargato, con una pancha pronunciada en a metat inferior y una cintura que, tipicament, se fa mas estreita antes de tornar a ubrir-se en un cuello mas u menos largo que remata en una boca, por aon se fa verter o liquido de l'interior a conveniencia de l'usuario. Pueden tener un tape u no tener-ne, y normalment tienen una ansa u dos.

## Se veiga tamién
*Botico.
*Copolet.
*Cazuel.
*Charro.
*Pichera.

## Referencias
Charro

:*Iste articlo tracta sobre os charros, que son recipients pa liquidos. Pa atros usos d'a parola «charro» se veiga *'charro (desambigación)**.''

Un **charro''' ye un recipient d'archila, vidre u metal d'a familia d'as charras, de mida mediana u chiqueta y normalment con una sola ansa por un d'es suyos costaus.

## Referencias

## Se veiga tamién
*Botico.
*Copolet.
*Cazuel.
*Pichera.
Falsa

A **falsa** (d'o latín <*FALSA*) ye la cambra u estancia mas altera en un edificio, inmediatament debaixo d'a cuminera d'o lenato u tellau y determinada por o espacio que o tellau le deixa.  En a Ribagorza recibe tamién o nombre de **perche**, en cheso «falsa» coesiste con **sulero**, y en buena cosa d'a provincia de Teruel se le diz **[[cambra]]**.

En as casas a falsa sole estar un espacio no habitable, por a cual cosa se destina a almagazenar trastes u aparellos cuan no se's emplega, a ixecar simients y ixoriar os fruitos de l'agricultura como cebollas, trunfas, nueces, pinochas de panizo, etc. pa consumir-los mas t'adebant. Por a suya ubicación en alto, l'acceso se i ha de fer por una escala u bella escalera y puede estar a traviés d'una trapa practicada en o solero u, por contra, tener una puerta.

## Etimolochía

D'alcuerdo con o profesor Brian Mott, a parola «falsa» dimana de l'adchectivo <*FALSA* en latín, que ye o feminino de <*FALSO*, «falso» u «vuedo», «sin contenito». Literalment, significariba «puesto vuedo».

## Se veiga tamién

*Cocina.
*Minchador.
*Cambra.
*Patio.
*Bodega. 
*Reposte.
*Cuadra.

## Referencias
Patio

:*Iste articlo tracta sobre o concepto de patio mas común en l'Alto Aragón. Ta atros usos d'a parola patio se veiga *'patio (desambigación)**.''

O **patio** ye en l'[[Alto Aragón]] a planta baixa d'a [[casa]] que queda, de regular, a ran d'a [[carrera]] y ye por ixo por a on que s'accede enta la vivienda. En [[Aragonés cheso|cheso]] y en [[aragonés ansotano|ansotano]] recibe o nombre de **solero'''. En as casas antigas, o patio se construiba con una vuelta de mampostería a modo de teito que feba mas firme a estructura d'a vivienda que se troba alto.

O patio teneba tradicionalment as funcions d'almagacén y de distribuidor entre a puerta principal y as diferents cambras de fayena d'a casa que, por condicions climaticas u creyencias, no se podeba meter en o mesmo espacio aon que habitaban as personas, pero tampoco guaire leixos. Como eixemplo, a traviés d'o patio se puede pasar ta la bodega u ta o reposte, que amenistan estar mas frescos que a resta d'a casa, pero tamién ta la cuadra u ta las zolles aon que se meteba os animals, pos a tradición consellaba tener a cualques animals (notablement as vacas) guardatos contra a fredor y por tanto adintro de l'edificio, y a la vegada s'aprofitaba o vafo y a calor que dimana d'os suyos cuerpos pa, de conchuntas con o calivo d'a cocina, contribuir a calentar a casa que ye alto.

## Se veiga tamién
*Cocina.
*Falsa.
*Cambra.
*Cuadra.
**Zolle.
**Estallo.
*Mallata.
**Estallo (edificio).
*Corral.
**Cort.
**Closa.

## Notas


## Referencias
Bruno Soriano

**Bruno Soriano Llido** (conoixito profesionalment en o mundo d'o fútbol como **Bruno Soriano**), naixito de Artana o 12 de chunio de 1984, ye un futbolista valenciano activo profesionalment dende l'anyo 2004. Chuga como Centrocampista en o Villarreal Club de Fútbol d'a Primera división espanyola de fútbol.

## Vinclos externos
*  Ficha en a pachina web d'a LFP.
*  Información en a pachina web d'o Villarreal CF.
Districto de Schwaz

O **districto de Schwaz** (en alemán *Bezirk Schwaz*, en austro-bavaro *Bezirk Schwåz*) ye un districto situato en o estau de Tirol, Austria. Muga con Bavera (Alemanya) a o norte, os districtos de Kufstein, Kitzbühel y a rechión de Pinzgau (estau de Salzburgo) a l'este, o Tirol d'o Sud (Italia) a o sud y o Innsbruck-Land a l'ueste.

## Municipios
Se divide en 39 municipios:

* Achenkirch (2.156)
* Aschau im Zillertal (1.732)
* Brandberg (348)
* Bruck am Ziller (993)
* Buch bei Jenbach (2.549)
* Eben am Achensee (2.849)
* Finkenberg (1.510)
* Fügen (3.838)
* Fügenberg (1.341)
* Gallzein (598)
* Gerlos (786)
* Gerlosberg (483)
* Hainzenberg (687)
* Hart im Zillertal (1.510)
* Hippach (1.376)
* Jenbach (6.851)
* Kaltenbach (1.229)
* Mayrhofen (3.821)
* Pill (1.112)
* Ramsau im Zillertal (1.570)
* Ried im Zillertal (1.225)
* Rohrberg (533)
* Schlitters (1.400)
* Schwaz (13.058)
* Schwendau (1.608)
* Stans (1.930)
* Steinberg am Rofan (295)
* Strass im Zillertal (840)
* Stumm (1.807)
* Stummerberg (841)
* Terfens (2.082)
* Tux (1.932)
* Uderns (1.663)
* Vomp (4.661)
* Weer (1.545)
* Weerberg (2.337)
* Wiesing (2.039)
* Zell am Ziller (1.743)
* Zellberg (633)

## Vinclos externos
María de Montpeller

**María de Montpellier**, (c.&nbsp;1180 - Roma 18 d'abril 1213), fue una noble que estió reina consort d'Aragón por o suyo matrimonio con o rei Pero II d'Aragón. Yera filla de Guillén VIII de Montpeller y Eudoxia Comnena de Constantinoble.

Muller de Pero II d'Aragón, con qui se casó o 15 de chunio de 1204. Se tractó d'un matrimonio aforzau por os intreses creyaus en o Meyodía francés y que cuasi creyó una crisi succesoria. Ta poder quedar embarazada, María se ficó a escuras en o leito en cuan o suyo hombre heba de veyer-se con a suya amant. Fruito d'ixe inte naixió o prencipe Chaime, futuro Chaime I d'Aragón.

Antis d'o matrimonio con Pero II estió casada con Barral, vizconte de Marsiella. En 1197 enviudó y su pai la cedió a Bernardo IV, conte sobirán de Cominches, ta aluenyar-la de Montpeller y ceder o suyo herencio a su chermanastro, Guillén IX de Tolosa. D'iste matrimonio naixioron dos fillas, Matilde y Petronila.

Repudiada en 1201, poco antis d'a muerte de su pai, o conte Bernardo IV de Cominches se divorció de María d'alcuerdo con Pero II d'Aragón, ta que iste heredase a sinyoría de Montpeller a cambio de cuantas sinyorías en o Luengadoc. María recurrió a o Papa ta dexichir a sobiranía de Montpeller alegando a ilechitimidat d'o chermanastro suyo. Asinas, Pero II se fació con Montpeller forachitando a Guillén IX d'a ciudat en 1204.

O matrimonio aprebó alavez importants privilechios ta l'autonomía comunal. Pero II miró divorciar-se d'ella ta casar-se con María de Montferrato, por o que María de Montpeller marchó enta Roma ta demandar chusticia a o Papa. Estando en a ciudat de Roma, moriba en abril de 1213.

## Referencias

## Vinclos externos
Unión Deportiva Las Palmas

A **Unión Deportiva Las Palmas** ye un club de fútbol, d'a localidat de Las Palmas de Gran Canaria en a Comunidat autonoma de Canarias. Establito o 22 d'agosto de 1949, chuga actualment en a Segunda división espanyola de fútbol.

## Referencias

## Vinclos externos
* 
* Pachina web oficial
Patio (desambigación)

Un **patio** puede estar:
*En l'Alto Aragón, a planta baixa d'una casa a ran de carrera, aon que normalment se troba a puerta principal. Se veiga **[[Patio]]**.
*En termins mas chenerals, un espacio ubierto (sin cubillo) en o centro d'un edificio. Se veiga **[[Patio (arquitectura)]]**.
**En Andalucía, os patios (en o sentito cheneral) d'as casas se decoran especialment. Se veiga **[[Patio andaluz]]**.
***En a ciudat andaluza de Cordoba se fa cada anyo un concurso ta esleír o patio andaluz millor decorato, y ye Patrimonio Inmaterial d'a Humanidat por a Unesco. Se veiga ***[[Festival de los Patios Cordobeses]]***.
*En l'ambito urbano, o cielo-raso compartito por os diferents edificios d'una manzana. Se veiga **[[Patio de manzana]]**.

## Se veiga tamién

*Cort (desambigación).
*Corz (desambigación).
Oakland (desambigación)

**Oakland** puede estar:

Lugars en **Estaus Unius**:
* Oakland (Alabama).
* Oakland (California).
* Oakland (Carolina d'o Sud).
* Oakland (Florida).
* Oakland (Maine).
* Oakland (Maryland).
* Oakland (Michigan).
* Oakland (Mississippi).
* Oakland (Missouri).
* Oakland (Nebraska).
* Oakland (Nueva Jersey).
* Oakland (Oklahoma).
* Oakland (Oregón).
* Oakland (Pennsilvania):
** Oakland (condau de Cambria, Pennsilvania).
** Oakland (condau de Lawrence, Pennsilvania).
** Oakland (condau de Susquehanna, Pennsilvania).
* Oakland (Rhode Island).
* Oakland (Tennessee).
* Oakland (Wisconsin).
* Condau de Oakland (Michigan).
* Oakland Park (Florida).
* Municipio d'Oakland (condau de Chatham, Carolina d'o Norte).
* Municipio d'Oakland (condau de Venango, Pennsilvania).
* Municipio d'Oakland (condau de Susquehanna, Pennsilvania) .
* Municipio d'Oakland (condau de Butler, Pennsilvania).

Lugars en **Canadá**:
* Oakland (Columbia Britanica)
* Oakland (Condau de Brant)
* Oakland (Condau d'Essex)
* Oakland (Manitoba)
* Oakland (Nueva Escocia)

Atros usos:
* Oakland Motor Car, empresa d'autos de primerias d'o sieglo XX.
* Oakland (Pittsburgh), barrio d'a ciudat de Pittsburgh.
* Oakland (Chicago), barrio d'a ciudat de Chicago.
* Universidat d'Oakland, una universidat situada en Rochester, Michigan.
Nueva Orleans

**Nueva Orleans** (en francés: *La Nouvelle-Orléans*; en anglés: *New Orleans*) ye una ciudat estausunidense que se troba en l'estau de Loisiana, d'a cual ye a suya localidat mas gran y una d'as ciudaz mas importants d'o sud d'Estaus Unius. Antimás ye o prencipal puerto d'o río Mississippi.

A población d'a ciudat ye, a calendata de 2010, de 343.829 personas; y la d'a suya aria metropolitana ye de 1.167.764, y por ixo ye a numero 46 d'os Estaus Unius. Dimpués d'a esferra d'o huracán Katrina en 2005, a población d'a ciudat baixo a la metat, con entre 192.000 y 230.000 habitants.

## Referencias

## Veyer tamién
* Loisiana.

## Vínclos externos

*  Pachina web oficial d'o Concello de Nueva Orleans.
*  Pachina web oficial d'a Oficina de Turismo de Nueva Orleans.
Oakland (California)

:*Iste articlo tracta sobre a ciudat [[Estaus Unius|estausunidense]] de [[California]] dita *'Oakland**. Ta atros usos se veiga **Oakland (desambigación)**.'' 
:''No confundir con a ciudat dita [[Auckland]] de [[Nueva Zelanda]].''


**Oakland''' ye una ciudat de l'aria metropolitana d'a Bahía de San Francisco, en o estau de California (Estaus Unius), que se troba a una distancia de 10 km. d'a ciudat de San Francisco. Antimás ye la capital d'o condau d'Alameda.

Con una población, seguntes os datos de 2020, de 440,646 habitants en una superficie de 202,4&nbsp;km², ye a tercera ciudat mas gran de l'aria d'a bahía de San Francisco, a ueitena de California y la numero 45 d'os Estaus Unius.

Ye una ciudat portuaria, con o suyo puerto como motor economico. O puerto d'Oakland ye lo mas important d'a rechión de San Francisco y d'o norte de California, y o cinqueno d'os Estaus Unius. A ciudat poseye tamién un aeropuerto, l'Aeropuerto d'Oakland y d'a Badía de San Francisco con vuelos mas que mas nacionals encara que tamién con bel vuelo internacional enta Mexico y El Salvador.

Demograficament ye una ciudat muit diversa, con importants comunidaz d'asiaticos, afroamericanos, nativos d'o Pacifico, arabes, indichenas, indios, hispanos y mezclizos.

## Ciudaz achirmanadas
As ciudaz achirmanadas con Oakland son:

*  Agadir, Marruecos.
*  Đà Nẵng, Vietnam.
*  Dalian, Liaoning, China.
*  Fukuoka, Chapón.
*  Funchal, Madeira, Portugal.
*  Najodka, Rusia.
*   Ocho Ríos, Saint Ann, Chamaica.
*  Sekondi-Takoradi, Ghana.
*  Santiago de Cuba, Cuba.
*  Port-de-Paix, Haití.
*  Kawasaki, Chapón.
*  Foshan, China.
*  Oakleigh, Australia.

## Vínclos externos

*  Pachina web oficial d'o Concello d'Oakland.

## Referencias
Chicoria (desambigación)

O fitonimo **chicoria** (d'o latín <**CICHORĪA*, plural neutro de <*[[Cichorium|CICHORIU]]*) ye una denominación común en as luengas iberorromances que s'emplega ta cualques plantas herbacias comuns d'a familia Asteraceae, que tienen en común una roseta de fuellas comestibles y amargas en a base, un trallo floral altero, que a sobén s'envista por alto d'a resta de hierbas, y a vena pivotant, napiforme, de sabor muit amarga, que tiene propiedaz medicinals sobre l'aparello dichestivo y anti-bacterianas.

O nombre chicoria ye comun en as romances d'a peninsula Iberica y conta con unatra variant muit común, **achicoria**, con a- protetica. En aragonés, «chicoria» y «achicoria» son as variants mas comuns y distribuidas, como tamién pasa en castellano. En aragonés, manimenos, se documenta tamién variants minoritarias como **chicoira**, (común con o catalán *[[:ca:Xicoira|xicoira]]*), un caso de metatesi dende a radiz latina, y **chocoria** y **chocaina**. A forma «chocaina» podría estar una deformación en incorporando-ie a desinencia en -aina producida por asimilación a livel popular con belatros fitonimos comuns, como as «plantainas» u a «ferraina».

## Desambigación

Por tanto, con o nombre de «chicoria» u beluna d'as suyas variants, se puede fer referencia a:

*Principalment as planta d'o chenero ***[[Cichorium]]***.
**Especialment ***[[Cichorium intybus]]***, hierba europea muit común.
*A hierba *[[Taraxacum officinale]]*, o carnarol u carnaruelo propriament dito.
*Eventualment, a roseta de fuellas basals de *[[Hypochaeris radicata]]*.
*Como achicoria dulce, a hierba *[[Chondrilla juncea]]*.

## Referencias
Dinastía Galíndez

A **dinastía Galíndez** u **Galindo** estió una dinastía a la que perteneixioron beluns d'os primers contes d'Aragón.

A dinastía prencipia con Galindo, pai d'Aznar I Galíndez, segundo conte d'Aragón, que reconquistaría a ciudat de Chaca. A suya filla Matrona Aznárez casaría con García I Galíndez que sería tercer conte d'Aragón, succediu por o suyo fillo Galindo Garcés. Dimpués d'iste parentesi en que gubernaría a dinastía Belascotenes, o condau torna a mans de Galindo I Aznárez, fillo d'Aznar I y perteneixient alavez a la dinastía Galíndez.

Aznar II Galíndez y Galindo II Aznárez serían os siguients contes d'Aragón d'ista dinastía. Iste zaguero dividiría o suyo reino entre as suyas fillas Andregoto Galíndez y Toda d'Aragón, contesa de Sobrarbe y muller de Bernardo I de Ribagorza. En casar-se Andregoto con o rei García Sánchez I de Navarra remata a dinastía Galíndez en Aragón.

Amás de contes d'Aragón, beluns d'os Galíndez tamién estioron contes d'Urchel, de Cerdanya, de Pallars y de Ribagorza.

## Contes d'Aragón
Estioron contes d'a dinastía Galíndez:

* Aznar I Galíndez (809-820).
* Galindo I Aznárez (844-867).
* Aznar II Galíndez (867-893).
* Galindo II Aznárez (893-922).
* Andregoto Galíndez (922-925).

## Atros nobles
Tamién perteneixioron a la dinastía Galíndez os siguients nobles:

* Matrona Aznárez, filla d'Aznar I Galíndez y contesa consort d'Aragón mientres o gubierno de García I Galíndez.
* Eilo Aznárez,  fillo d'Aznar I Galíndez.
* Centulfo Aznárez, fillo d'Aznar I Galíndez.
* Sancha Aznárez, filla d'Aznar II Galíndez y muller de Muhammad al-Tawil, walí de Leida y Uesca.
* García Aznárez, fillo d'Aznar II Galíndez y conte de Commenche (805-870).
* Toda d'Aragón, filla de Galindo II Aznárez, condesa consort de Ribagorza con Unfredo Bernat.

## Vinclos externos
* Dinastías reales en Heraldaria.
Sancha Aznárez

**Sancha Aznárez** estió filla d'o conte d'Aragón Aznar II Galíndez y Onneca Garcés de Pamplona, muller d'o walí de Wasqa Muhammad al-Tawil y mai de Musa Aznar ibn al-Tawil.

## Vinclos externos
* Sancha Aznárez.
Dinastía Belascotenes

A **dinastía Belascotenes** estió una dinastía a la que perteneixioron dos d'os primers contes d'Aragón.

## Historia
Ye Galindo Belascotenes, un sinyor feudal basco, o fundador d'ista dinastía. L'orichen d'iste antroponimo ye o nombre "Velasco". Yera una familia poderosa emparentada con os Galíndez, pero a la vegada rivals d'istos por o control de l'antigo condado aragonés.

Gubernoron en o condau d'Aragón por un periodo de 24 anyos dimpués de que García I se casase en o 820 con Matrona Aznárez, filla d'o suyo predecesor o conde Aznar I Galíndez, a qui forachitó dimpués de matar a o suyo fillo Centulfo Aznárez. Le succedió o suyo fillo Galindo Garcés que en morir sin descendients cedió en l'anyo 844 o poder atra vegada a os Galíndez.

## Contes d'Aragón
* García I Galíndez, fillo de Galindo Belascotenes y tercer conte d'Aragón.
* Galindo Garcés, fillo de l'anterior y Nunila de Pamplona y cuatreno conte d'Aragón.

## Vinclos externos
*  Benito Ruano, Eloy.  ''Tópicos y realidades de la Edad Media, Volumen 2''